laion/Wikipedia-Exotic huggingface dataset:
כמאל א-דין סולימאנה

כמאל א-דין סולימאנה (באנגלית: Kamaldeen Sulemana; נולד ב-15 בפברואר 2002 בטצ'ימאן שבגאנה) הוא כדורגלן גאנאי המשחק בעמדת קשר הכנף בקבוצת סאות'המפטון מהצ’מפיונשיפ ובנבחרת גאנה. סולימאנה גדל באקדמיית רייט טו דרים הגאנאית, לפני שעבר לנורשלן מליגת העל הדנית בחודש ינואר 2020. ביום הולדתו ה-18 חתם סולימאנה על חוזה מקצועני לחמש עונות במועדון, ושבוע לאחר מכן, ב-23 בפברואר 2020 ערך את הופעת הבכורה שלו במועדון, בניצחון 2-1 על סונדרייסקה במסגרת המחזור ה-22 בליגה לעונת 2019/2020. ב-29 במאי הבקיע סולימאנה את שער הבכורה שלו במועדון, בניצחון 2-0 על סילקסבורג במסגרת המחזור ה-25 בליגה. בחצי העונה הראשונה שלו במועדון ערך סולימאנה 13 הופעות ליגה, בהן הבקיע ארבעה שערים. בחודש אוגוסט 2020, לאחר עזיבתו של מוחמד קודוס לאייאקס, קיבל סולימאנה את חולצה מספר 10 של המועדון. בעונתו השנייה במועדון ערך סולימאנה 29 הופעות ליגה, בהן הבקיע עשרה שערים. בחודש אפריל 2021 זכה סולימאנה בתואר שחקן החודש של ליגת העל הדנית. ב-16 ביולי 2021 חתם סולימאנה על חוזה לחמש עונות בסטאד רן מליגת העל הצרפתית, בעסקה ששוויה 20 מיליון אירו, הסכום הגבוה ביותר ששולם עבור שחקן במסגרת העברה מליגת העל הדנית או אליה. ב-8 באוגוסט 2021 ערך סולימאנה את הופעת הבכורה שלו במועדון, בתיקו 1-1 נגד לאנס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. ב-31 בינואר 2023 חתם סולימאנה בסאות'המפתון מהפרמייר ליג. ב-9 באוקטובר 2020 ערך סולימאנה את הופעת הבכורה שלו בנבחרת גאנה, בהפסד 3-0 לנבחרת מאלי במשחק ידידות. נכלל בסגל נבחרת גאנה לטורניר מונדיאל 2022. כמאל א-דין סולימאנה, ברשת החברתית אינסטגרם כמאל א-דין סולימאנה, באתר Transfermarkt כמאל א-דין סולימאנה, באתר Soccerway כמאל א-דין סולימאנה, באתר BDFutbol כמאל א-דין סולימאנה, באתר WorldFootball.net כמאל א-דין סולימאנה, באתר National Football Teams כמאל א-דין סולימאנה, באתר FootballDatabase.eu כמאל א-דין סולימאנה, באתר ESPN FCN har lavet femårig aftale med debuterende stortalent באתר Jyllands-Posten, ‏ 23 בפברואר 2020 (בדנית) FC Nordsjaelland unveils Kamaldeen Sulemana as new playmaker באתר News Ghana, ‏ 21 באוגוסט 2020 (באנגלית) Kamaldeen Sulemana vinder Månedens Spiller pris באתר הרשמי של ליגת העל הדנית, 29 באפריל 2001 (בדנית) KAMALDEEN SULEMANA EST RENNAIS ! באתר הרשמי של סטאד רן, 16 ביולי 2021 (בצרפתית) Officielt: Kamaldeen forlader FC Nordsjælland באתר Tipsbladet, ‏ 16 ביולי 2021 (בדנית) B.T. afslører: FC Nordsjælland har solgt Kamaldeen Sulemana for rekordbeløb באתר BT, ‏ 16 ביולי 2021 (בדנית) Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
הר מקארתור (קולומביה הבריטית)

הר מקארתור (באנגלית: Mount McArthur) הוא הר ברכסי פארק, בהרי הרוקי הקנדיים, הממוקם בשטח הפארק הלאומי יוהו, בפרובינציית קולומביה הבריטית שבקנדה. גובהו של ההר 3,021 מטרים מעל פני הים. ההר מתנשא לגובה של 221 מטרים מעל סביבתו. שמו של ההר ניתן לו בשנת 1886 על ידי אוטו קולץ (Otto Koltz). ההר נקרא על שמו של ג'יימס ג'יי. מקארתור (James J. McArthur), מודד קרקעות אשר מיפה את הרי הרוקי הקנדיים עבור הרכבת הפסיפית הקנדית (the Canadian Pacific Railway). הראשון שטיפס לפסגת ההר, היה וו. אס. דרורי (W.S. Drewry), מטעם הסקר הטופוגרפי של הדומיניון (Dominion Topographic Survey), בשנת 1891. ה"דומיניון של קנדה" היה תוארה באותה עת של האיחוד הפדרלי של פרובינציות קנדה, בטרם קנדה הוגדרה כממלכה
עיסא סאלו

עיסא עבדוליי סאלו (בצרפתית: Issah Abdoulaye Salou; נולד ב-4 בפברואר 1999 בגאנה) הוא כדורגלן ניז'רי המשחק בעמדת הקשר בקבוצת ראנס מליגת העל הדנית ובנבחרת ניז'ר. ניז'ר גדל במחלקת הנוער של ספורטינג קלאב אקרה. בשנת 2019 חתם בראנס מליגת העל הדנית. ב-8 ביולי 2020 ערך את הופעת הבכורה שלו במועדון, בניצחון 1–3 על אסביירג במסגרת המחזור ה-32 בליגה לעונת 2019/2020. זו הייתה הופעתו היחידה בעונה זו. ב-1 בפברואר 2021 הושאל למשך חצי עונה ליאמרבוגט מהליגה הדנית השלישית, וערך במדיה 16 הופעות ליגה. ב-10 באוקטובר 2020 ערך סאלו את הופעת הבכורה שלו בנבחרת ניז'ר, בניצחון 0–2 על נבחרת צ'אד במשחק ידידות. עיסא סאלו, באתר Transfermarkt עיסא סאלו, באתר Soccerway עיסא סאלו, באתר WorldFootball.net עיסא סאלו, באתר National Football Teams עיסא סאלו, באתר FootballDatabase.eu Issah Salou skaber glæde i Ghana באתר הרשמי של ראנס (בדנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עיסא סאלו".
שמורת מצוק הצינים

שמורת מצוק הצינים היא שמורת טבע מוכרזת בנגב המהווה את אחת משמורות הטבע הגדולות בישראל, כששטחה הוא 658,733 דונם. השמורה הוכרזה ב-9 בנובמבר 1989, ועברה מספר הרחבות מאז. בין היונקים החיים בשמורה נמנים: יעל נובי, צבי הנגב, צבוע מפוספס, תן זהוב, שועל מצוי, זאב ערבי, קרקל, ארנבת מצויה ודרבן. באזור חיים כ-10 מיני מכרסים ובהם קוצן מצוי, גרביל הסלעים ופסמון. אוכלוסיית היעלים החיה באזור שדה בוקר היא הצפופה ביותר בישראל. בספירה שנערכה בשמורה בשנת 1998 נספר מספר שיא של 300 יעלים. בשמורה זוהו 12 מיני עטלפים. המין הנפוץ ביותר הוא עטלפון לבן שוליים. מין נפוץ אחר הוא אשף מצוי. פחות נפוצים הם יזנוב קטן ואשמן קטן. בשמורה נצפו יותר ממאה מיני עופות ובהם 11 מיני דורסים המקננים במצוק הצינים. עם העופות הדורסים שנצפו מקננים במצוק הצינים נמנים: נשר מקראי, רחם, בז מצוי, בז נודד, בז מדברי, בז צוקים, בז שחור, חיוויאי, עיט זהוב, עיט נצי, עקב עיטי, אוח ולילית מדבר. בשמורה נצפו 7 מיני זוחלים – הנחשים אפעה מגוון, ארבע קו מובהק וזעמן אוכפים וארבעה מיני לטאות – שנונית נחלים, חרדון מדבר, מניפנית מצויה ומדברית עינונית. בעין עבדת, חיה אוכלוסייה של קרפדה ירוקה. פרק זה לוקה בחסר. אנא תרמו לוויקיפדיה והשלימו אותו. שמורת מצוק הצינים באתר רשות הטבע והגנים שמורת מצוק הצינים באתר טבע ונופים בישראל
קווארה (שפה)

קְװָּארַה (בכתב געז: ቋራ "קְוַּרַה"; גם ቋርኛ "קְוַּרְנְיַה" קְװַּארְנְיָה, ובעבר נקראה גם "פַלָאשָה" או הוַּארָאסַה), היא ניב כמעט-נכחד[דרוש מקור] של שפת קימנת, בענף אגאו של משפחת השפות הכושיות. קווארה והניב השני של קימנת, כיילה, דוברו בפי חלק מיהודי אתיופיה, ביתא ישראל. קווארה דוברה בעבר בנפת קווארה, ולאחר עליית יהודי אתיופיה לישראל השפה על סף הכחדה בישראל. מספר כתבי יד מוקדמים פלאשיים נכתבו בכתב געז. במאה ה-19 החלה השפה לקבל תיעוד בידי מספר בלשנים וטָיָילים, הראשון בהם פְֿלָאד ב-1866. השפה דעכה בתחילת המאה ה-20, כאשר דובריה נטשו אותה בהדרגה לטובת אמהרית לצורכי מחייתם. במהלך "מבצע שלמה" הועלו רוב דוברי קווארה הנותרים לישראל, שם היא ממשיכה לדעוך כאשר דובריה עוברים לעברית. Hayward, ed. (1996), "Kaïliña – a 'new' Agaw dialect and its implications for Agaw dialectology", Voice and Power: The Culture of Language in North-East Africa, London: SOAS, pp. 1–19, ISBN 0-7286-0257-1 Flad, J. M. (1866). A Short Description of the Falasha and Kamants in Abyssinia: Together with an Outline of the Elements and a Vocabulary of the Falasha Language. Mission Press. Freeburg, E. (2013). The Cost of Revival: the Role of Hebrew in Jewish Language Endangerment (Doctoral dissertation, Yale University). Hwarasa באתר פרויקט השפות בסכנת הכחדה דו"ח סוציולינגוויסטי(הקישור אינו פעיל, 6.9.2021) על שפת קימנת באתר SIL
אלכסי ברדי

אלכסי ברדי (בפינית: Aleksi Bardy; נולד ב-24 בספטמבר 1970) הוא מפיק ותסריטאי קולנוע פיני. אלכסי ברדי נולד בהלסינקי, פינלנד. אחרי לימודי בית ספר למד אמנות באוניברסיטת אלטו והמשיך ללמוד תסריטאות בשוודיה. לאחר סיום הלימודים הוא עוסק בכתיבת תסריטים ומפיק סרטים. הוא תסריטאי עצמאי מאז 1994 ומפיק ושותף ב"סרט הלסינקי" מאז 2002. החל משנת 2012 אלכס ברדי מלמד אמנות הקולנוע באוניברסיטה בהלסינקי. בארדי היה יו"ר הפדרציה הפינית של מפיקי סרטים (SEK ry) בשנים 2012–2015. סרטו של ברדי "גיבורי החוג הארקטי" קיבל את פרס הסרט הטוב מאת "ג'וסי" (ארגון הקולנוע הפיני) בשנת 2011. סרטו נוסף קיבל פרס בשנת 2015. ברדי היה מועמד לפרלמנט הפיני מטעם המפלגה השמאלית, אך לא נבחר. Reunion 3: Singles Cruise‏ (2021) - תסריטאי Tove‏ (2020) – מפיק They Have Escaped‏ (2014) – תסריט, הסרט זכה בפרס "ג'וסי". Heart of a Lion‏ (2013) - תסריטאי ומפיק Ja saapuu oikea yö‏ (2012), מפיק. Lapland Odyssey‏ (2010), מפיק, הסרט זכה ב-2 פרסי "ג'וסי". פרי אסור (2009), תסריטאי ומפיק. Tears of April‏ (2008), מפיק. הגבול (2007), תסריטאי. Ganes‏ (2007), מפיק. The Emperor's Secret‏ (2006), תסריטאי ומפיק. Saippuaprinssi‏ (2006), תסריטאי. Beauty and the Bastard‏ (2005), מפיק. Kukkia ja sidontaa‏ (2004), תסריטאי ומפיק. Young Gods‏ (2003), תסריטאי ומפיק. Restless‏ (2000), תסריטאי. The Tough Ones‏ (1999), תסריטאי. מדיה וקבצים בנושא אלכסי ברדי בוויקישיתוף אלכסי ברדי, במסד הנתונים הקולנועיים IMDb (באנגלית) אלכסי ברדי, באתר AllMovie (באנגלית) אלכסי ברדי, במסד הנתונים הקולנועיים KinoPoisk (ברוסית) אלכסי ברדי, באתר MusicBrainz (באנגלית)
השנים הסוערות

השנים הסוערות (באנגלית: The Restless Years) הוא סרט דרמה אמריקאי בשחור-לבן משנת 1958 בבימויו של הלמוט קאוטנר, עם סנדרה די וג'ון סקסון בתפקידים הראשיים. זה סרטה הראשון של סנדרה די בתפקיד ראשי. היא הופיעה עם סקסון גם בסרטים "בנות ה-17 מבלות" ו"דיוקן בשחור". התסריט מבוסס על המחזה "Teach Me How To Cry" של פטרישה ג'ודרי (אנ') משנת 1958. מלינדה גרנט (סנדרה די) היא נערה בת 16 שלומדת בבית ספר תיכון בליברטיוויל. היא גרה עם אמה אליזבת (תרזה רייט) המתפרנסת מתפירה. מגיל צעיר אומרת לה אמה כי האב מת כשהייתה תינוקת אך בעיירה מתלחשים שהיא בת לא חוקית ובכיתה היא מוחרמת. מלכי הכיתה הם הזוג פולי פישר (לואנה פאטן) וברוס מיצ'ל (ג'ודי מקריי). בנשף ריקודים היא יושבת בפינה ואף אחד אינו מזמין אותה לרקוד פרט לוויל הנדרסון (ג'ון סקסון) שהוא תלמיד חדש וגם לא מקובל. לשניהם יש דבר משותף בכך שאינם מקובלים. כאשר הם נוסעים בלילה ברוס וחבריו נוסעים אחריהם ולועגים להם. המחנכת מיס רובסון (וירדג'יניה גריי) מתעתדת להעלות את המחזה "העיירה שלנו" בכיתה. היא מציעה זאת למלינדה ואמה אך הן מהססות. לבסוף מסכימה מלינדה להיבחן ומועדפת על פולי. מכאן היא מתחילה להיות מקובלת. ברוס מנסה לחזר אחריה ופולי נהיית חברה שלה. אד הנדרסון (ג'יימס ויטמור) הוא סוכן נדל"ן יליד המקום שעבר מקומות רבים ולא הצליח. כעת חזר לעיירה וזקוק לתמיכה כספית כדי לרכוש נדל"ן. הוא מבקש מידידו אלקס פישר (אלן בקסטר) עזרה ונענה בתשובה פושרת. אלקס הוא אדם אמיד ואביה של פולי ונשוי ללורה (דורותי גרין), אשה אלכוהוליסטית ולא מתפקדת. ג'יימס מבקש מוויל להתחבר עם "החברים הנכונים" כדי לעזור לו בעסקיו אך וויל מסרב. אליזבת תופרת למלינדה בגד של שמלת נישואין להצגה. הם עולים לגבעה סמוכה ומלינדה מחליפה את בגדיה ולובשת את השמלה. פולי עוקבת אחריהם ומניחה שהם עוסקים בפעילות אינטימית. מתקיים בתיכון נשף בנוכחות הורים וגם אליזבת מגיעה עם חששות. פולי מזמינה את מלינדה לחדר סמוך ומאיימת שתפיץ את הידיעה על יחסיה האינטימיים עם וויל אם לא תוותר למענה על תפקידה בהצגה. מתחיל ויכוח קולני. וויל נכנס, תופס את פולי, מנענע אותה חזק ואומר שזה לא נכון. למקום נכנס ברוס ומתחיל מאבק בין שניהם כשג'ון מפליא בו את מכותיו. אנשים פורצים לחדר ואלקס פישר מאיים שיגיש תלונה במשטרה. הפעם עומד אד לצד בנו ומטיח בפני כולם מה שהוא חושב עליהם. משפחת הנדרסון עוזבת את העיירה. וויל נפגש עם מלינדה על הגבעה ומתוודה על אהבתו. למקום מגיעה גם אליזבת ומתוודה כי אביה של מלינדה לא מת אלא עזב אותה ומאז היא מצפה כל יום למכתב ממנו. וויל מבטיח כי לא יעזוב את מלינדה. הוא ישלח לה מכתבים ולבסוף יחזור לעיירה. "השנים הסוערות", במסד הנתונים הקולנועיים IMDb (באנגלית) "השנים הסוערות", באתר AllMovie (באנגלית) "השנים הסוערות", במסד הנתונים הקולנועיים KinoPoisk (ברוסית) השנים הסוערות, באתר TCM
Mr. DJ

Mr. DJ (בעברית: מר. די ג'יי) הוא שיר שהוקלט על ידי להקת היורודאנס השוודית בייבי אליס. השיר יצא לאור בשנת 2007, על ידי חברת התקליטים וורנר מיוזיק שוודיה, כסינגל שלא מתוך אלבום וכסינגל הבכורה הרשמי של הלהקה. בשנת 2006 הוציאה הלהקה את "Shake It" שלא הופץ ברחבי העולם ועל כן, נחשב "Mr. DJ" לסינגל הבכורה שלה. השיר הפך ללהיט מועדונים והגיע למקום השביעי במצעד הסינגלים הפיני. לאחר שבשנת 2006 הוציאה הלהקה את "Shake It", הוחלט כי הוא לא יתפקד כסינגל הבכורה שלה, מה שהוביל ליציאתו של "Mr. DJ" בשנה שלאחר מכן. השיר זכה להצלחה וביסס את מעמדה של בייבי אליס כלהקת יורודאנס מצליחה, וזאת בנוסף לכך שהוא נכלל ברשימת השירים המצליחים ביותר בכל הזמנים בפינלנד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות. האודיו של השיר עלה ליוטיוב ב-19 בספטמבר 2011, אך לא הועלה לערוץ היוטיוב של בייבי אליס. הוא צבר קרוב ל-300,000 צפיות נכון לספטמבר 2021. שנתיים קודם לכן, במרץ 2009, העלתה הלהקה הופעה רשמית שלה בביצוע השיר. ההופעה התקיימה באירוע בשם "Hanssons Loge" בינשפינג, שוודיה, קיץ 2007. במרוצת השנים פורסמו רמיקסים שונים שנעשו עבור "Mr. DJ" על ידי די ג'יים שונים. סרטון השיר "Mr. DJ" באתר יוטיוב Baby Alice – Mr DJ, נבדק ב-2021-09-06 Baby Alice - Mr. Dj, נבדק ב-2021-09-06 Baby Alice - Mr. DJ, Discogs (באנגלית) Baby Alice – Shake It (2006, CDr) (באנגלית), נבדק ב-2021-09-06 finnishcharts.com - Baby Alice - Mr. DJ, finnishcharts.com Mr DJ, נבדק ב-2021-09-06 Baby Alice - Mr. DJ, נבדק ב-2021-09-06 Baby Alice - Mr Dj (Dj Magix Italo Dance 2000 Remix), נבדק ב-2021-09-06 Baby Alice - Mr Dj (Dj Magix 90s Euro Dance remix), נבדק ב-2021-09-06 Baby Alice - Mr Dj (basshunter remix), נבדק ב-2021-09-06 DJ Ness - Mr. DJ (Baby Alice vs Gabry Ponte), נבדק ב-2021-09-06
החברה הגנאלוגית הלאומית

החברה הגנאלוגית הלאומית (באנגלית:National Genealogical Society, FGS )‏ הוא מוסד ללא כוונת רווח הפועל בארצות הברית. הארגון הוקם בשנת 1903 ומטה שלו נמצא בוירגיניה. החברה כוללת 10 אלף חברים מטרות הארגון הם קידום יכולות גנאלוגיות, העלאת רמת מחקרים בתחום, הגדלת התעניינות בהיסטוריה משפחתית וכו'. הארגון מארגן תוכניות לימוד ומפרסם מאמרים בנושא. החל משנת 1912 מתפרסם National Genealogical Society Quarterly. כל שנה מתקיים כנס לאומי בתחום גנאלוגיה. בכנס שנערך בשנת 2012 השתתפו כ-2000 חוקרים והוקראו 150 הרצאות בנושאים שונים. כחלק של הארגון פועלת יחידה לטכנולוגיה שמפתחת מודלים ותוכנות בתחום גנאלוגיה. אוסף הספרים של החברה כולל 20 אלף ספרים מקצועיים. לחוקרים בתחום גנאלוגיה מוענק "פרס רב מלקולם שטרן על מפעל חיים". הפרס מוענד לכל החוקרים בתחום ולא רק לחברה הארגון. באוקטובר 2020 בתוך החברה התמזגה הפדרציה לחברות גניאולוגיות ומאז היא מהווה חלק של הארגון. אתר האינטרנט הרשמי של החברה הגנאלוגית הלאומית (באנגלית) National Genealogical Society | Society of American Archivists, www2.archivists.org ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מרצדס-בנץ EQE

מרצדס-בנץ EQE (באנגלית: Mercedes-Benz EQE) היא מכונית מנהלים חשמלית במרכב סדאן, בעלת חמישה מקומות ישיבה, שמיוצרת על ידי מרצדס-בנץ משנת 2021. היא נחשפה ב-5 בספטמבר 2021 והוצגה בתערוכת הרכב הבינלאומית של מינכן ב-6 בספטמבר 2021, היא הגיעה לישראל ב-31 במאי 2022. העיצוב החיצוני מעוצב בעיצוב קופה אך המרכב סדאן, היא מבוססת על המרצדס-בנץ E-קלאס אך יותר מרווחת ממנה, בנוסף תא הנוסעים נלקח ללא שינוי ממרצדס-בנץ EQS. דגמי ה-AMG של ה-EQE כוללים מראה ספורטיבי יותר מתלים בכיול ספורטיבי, ומערכת מיוחד המציעה סאונד של מכונית ספורט בעת מצב הספורט. ה-EQE משווקת עם שלושה יחידות הנעה (2 מהם של מרצדס AMG). EQE 350: מנוע חשמלי המספק 292 כ"ס ומומנט מרבי של 56.5 קג"מ. נתון התאוצה מ-0 ל-100 קמ"ש עומד על 6.4 שניות ומהירות מרבית של 210 קמ"ש. סוללת ליתיום-יון בקיבולת 90.56 קוט"ש המאפשרת טווח נסיעה חשמלי של 630 ק"מ. צריכת האנרגיה עומדת על בין 15.9 ל-18.7 קוט"ש לכל 100 ק"מ. AMG EQE 43: גרסת הביצועים הכוללת שתי מנועים חשמליים המספקים יחד 476 כ"ס ומומנט מרבי של 85.8 קג"מ. נתון התאוצה מ-0 ל-100 קמ"ש עומד על 4.2 שניות ומהירות מרבית של 210 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 470 ק"מ. צריכת האנרגיה עומדת על בין 79.7 ל-21.6 קוט"ש לכל 100 ק"מ. AMG EQE 53: גרסת הביצועים הגבוהים הכוללת שני מנועים חשמליים המספקים יחד 617 כ"ס ומומנט מרבי של 96.7 קג"מ או עם חבילת "AMG דינמיק פלוס" ההספק עולה ל-677 כ"ס ומומנט של 101.8 קג"מ לזמן קצוב. נתון התאוצה מ-0 ל-100 קמ"ש עומד על 3.5 שניות או עם חבילת "AMG דינמיק פלוס" 3.3 שניות ומהירות מרבית של עד 240 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 518 ק"מ (משוער). את הסוללה אפשר להטעין ממטען פנימי בקיבולת של 11 קילוואט או 22 קילוואט, או ממטען מהיר בקיבולת 170 קילוואט, ישנה אפשרות להוסיף עם המטען המהיר 250 ק"מ ב-15 דקות (EQE 350) או 180 ק"מ ב-15 דקות (AMG EQE 43 ו-AMG EQE 53). מבט קדמי מבט אחורי מבט צדדי פנים מדיה וקבצים בנושא מרצדס-בנץ EQE בוויקישיתוף אתר האינטרנט הרשמי של מרצדס-בנץ EQE (באנגלית) cartube, סאלון חשמלי: 2022 מרצדס EQE החשמלית נחשפת - cartube, באתר www.cartube.co.il תערוכת הרכב במינכן: מרצדס מציגה את ה-EQE 350 – EV Magazine, באתר EV Magazine | מגזין רכב חשמלי, ‏2021-09-06 Mercedes-Benz EQE Debuts With EQS Styling, 288 HP, And Hyperscreen, Motor1.com (באנגלית) cartube, מרצדס EQE החשמלית 2022 בישראל - מחיר החל מ-499,900 שקל, באתר cartube מרצדס-בנץ EQE 350 - מפרט טכני, באתר קארטיוב מרצדס AMG EQE 43 - מפרט טכני, באתר קארטיוב cartube, מרצדס AMG EQE 53 החשמלית נחשפת עם 677 כ"ס, באתר cartube
סמארט 1 (מכונית)

סמארט #1 (באנגלית: Smart #1) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סמארט משנת 2022. היא נחשפה ב-7 באפריל 2022. היא הוצגה כקונספט לראשונה בתערוכת הרכב הבינלאומית של גרמניה ב-6 בספטמבר 2021. היא הקרוסאובר החשמלית הראשונה של סמארט. ה-#1 מציגה טכנולוגיות חדשות, ובעיקר עם שיתוף פעולה מצד סמארט וג'ילי העיצוב החיצוני מעוצב בהשראת מכוניות ג'ילי וסמארט. היא כוללת מנוע חשמלי המספק 268 כ"ס. המהירות המרבית עומדת על 180 קמ"ש. סוללת ליתיום-יון בקיבולת 66 קוט"ש המאפשרת טווח נסיעה חשמלי של בין 420 ל-440 ק"מ. טעינה מהירה בקיבולת 150 קילוואט מאפשרת טעינה מ-5% ל-80% בתוך כ-30 דקות. סמארט 1 מצוידת במגוון מערכות בטיחות המאפשרות לה נהיגה אוטונומית ברמה 2 פלוס, זה כולל לדוגמה סיוע אקטיבי להיגוי בעת תמרון חירום, בקרת שיוט אדפטיבית עם שמירה על מרכז הנתיב ועקיפה אוטונומית של רכב איטי, ניטור שטח מת אקטיבי, מערכת חנייה אוטומטית ועוד. סמארט #1 בראבוס היא גרסת ביצועים לגרסה הרגילה, היא כוללת עיצוב ספורטיבי ומערכת הנעה חשמלית משופרת, היא נחשפה ב-29 באוגוסט 2022. לרשות הנהג בורר מצבי הנעה המאפשר לנהג לבחור בין ארבעה מצבים שונים, מצב אקו בו ההנעה היא אחורית בלבד, מצב קומפורט בו ההנעה היא כפולה לפי דרישה, כלומר אחורית עם הצטרפות של המנוע הקדמי לפי הצורך, מצב ספורט בו ההנעה היא  קבועה ומצב בראבוס בו ההנעה היא כפולה והמנועים מייצרים 100% מההספק. היא כוללת מערכת הנעה כפולה הכוללת שתי מנועים חשמליים המספקים יחד 425 כ"ס ומומנט מרבי של 55.3 קג"מ. נתון תאוצה מ-0 ל-100 קמ"ש של 3.9 שניות. מדיה וקבצים בנושא סמארט 1 בוויקישיתוף עמוד סמארט #1 באתר smart ישראל הודעה רשמית לעיתונות מפרט טכני להורדה (באנגלית) smart #1, il SUV elettrico da 30.000 euro per il 2023 [Video], Motor1.com (באיטלקית) cartube, סמארט נולדת מחדש: סמארט #1 קונספט נחשף - cartube, באתר www.cartube.co.il Smart Concept #1 Arrives In Munich As Not-So-Small Electric Crossover, Motor1.com (באנגלית) Smart #1: Elektro-SUV debütiert mit 440 Kilometer Reichweite, Motor1.com (בגרמנית) cartube, סמארט מספר 1 החשמלי נחשף - קרוסאובר חשמלי אופנתי, באתר cartube cartube, סמארט #1 בראבוס נחשפת עם 425 כ"ס, באתר cartube
משה רוזטי

משה רוֹזֶטִי (27 בפברואר 1903 – 7 במרץ 1992) היה מזכיר הכנסות הראשונה עד השישית, משנת 1949 ועד 1968. רוזטי נולד בלונדון שבאנגליה בשנת 1903 בשם מוריס רוזטי, השביעי מעשרת ילדיהם של הורים יוצאי פולין. היה פעיל בתנועה הציונית (פועלי ציון) מילדות. בסוף שנות השלושים החל לעבוד כמזכיר הקרן הקיימת לישראל בממלכה המאוחדת. לאחר מכן עמד בראש מחלקת ההסברה של הסוכנות היהודית בלונדון. הוא ניהל את השדולה הציונית בפרלמנט הבריטי, ולמד מקרוב את עבודתו ותקנונו של גוף זה. בוועידות השנתית של מפלגת הלייבור הבריטית ייצג את פועלי ציון. בשנת 1947, כשהאונייה "אקסודוס" לא הורשתה להיכנס לארץ ישראל, פנה בנאומו לשר החוץ הבריטי ארנסט בווין, וקרא: "שלח את עמי". בשנה זו הגיע לראשונה לביקור בארץ ישראל. בספטמבר 1948, לאחר הקמת המדינה, הוזמן רוזטי, בתור מומחה לעבודת פרלמנט, לשמש מזכיר הכנסת, ותרם מניסיונו הרב לניסוח חלקים מתקנון הכנסת וקביעת דרכי ניהולו של המוסד. הוא כיהן תחילה כמזכיר מועצת המדינה הזמנית, ולאחר מכן כמזכיר הכנסת במשך 19 שנים, עד לפרישתו בשנת 1968. במהלך שנות כהונתו בתפקיד נבחר לשמש נשיא ארגון מזכירי הפרלמנטים העולמי, וכיהן בתפקיד זה במשך 5 שנים. רוזטי היה נשוי לשרה לבית הרטשטיין ואב לבת. גיסו הוא חבר הפרלמנט הבריטי יאן מיקארדו. מדיה וקבצים בנושא משה רוזטי בוויקישיתוף דוד תדהר (עורך), "משה רוזטי", באנציקלופדיה לחלוצי הישוב ובוניו, כרך ד (1950), עמ' 1973 משה רוזטי, דף שער בספרייה הלאומית
טינו כרופאלה

טינו כרופאלה (בגרמנית: Tino Chrupalla; נולד ב-14 באפריל 1975) הוא פוליטיקאי גרמני וחבר בבונדסטאג מאז 2017 מטעם מפלגת אלטרנטיבה לגרמניה. בנובמבר 2019 נבחר כרופאלה ליו"ר מפלגת אלטרנטיבה לגרמניה לצידה של אליס ויידל. כרופאלה נולד ב-1975 בוויסוואסר שבגרמניה המזרחית. ב-2003 סיים את לימודי ההסמכה שלו כצייר ומעצב פנים. לאחר מכן הוא עבד כמנהל חברת בנייה. בשנות ה-90 של המאה ה-20 הצטרף כרופאלה לארגון הנוער, הנוער הנוצרי-דמוקרטי שפועל מטעם המפלגה הנוצרית-דמוקרטית הגרמנית. ב-2015 התפקד למפלגת אלטרנטיבה לגרמניה. בבחירות הכלליות שנערכו ב-2017 הוא ניצח את מייקל קרצ'מר, לימים שר-נשיא סקסוניה, במחוז הבחירות של גורליץ. בנובמבר 2019 נבחר ליו"ר המפלגה לצידה של אליס ויידל, שניהם היו מועמדי המפלגה לתפקיד הקנצלר בבחירות שנערכו בספטמבר 2021. מדיה וקבצים בנושא טינו כרופאלה בוויקישיתוף אתר האינטרנט הרשמי של טינו כרופאלה (בגרמנית) טינו כרופאלה, ברשת החברתית פייסבוק טינו כרופאלה, ברשת החברתית אקס (טוויטר) טינו כרופאלה, ברשת החברתית אינסטגרם טינו כרופאלה, ברשת החברתית טיקטוק טינו כרופאלה, סרטונים בערוץ היוטיוב "Biography on the website of the Bundestag". bundestag.de. נבדק ב-15 בנובמבר 2020. {{cite web}}: (עזרה) Fromm, Anne (2 בינואר 2018). "„Sächsische Zeitung" und die AfD: „Da gehört er hin"". Taz.de. נבדק ב-2 בספטמבר 2019. {{cite web}}: (עזרה) https://www.ouest-france.fr/europe/allemagne/allemagne-tino-chrupalla-le-nouveau-visage-lisse-d-une-extreme-droite-encore-plus-radicale-6637065 "AfD gewinnt an der Neiße". Sächsische Zeitung (בגרמנית). 24 בספטמבר 2017. אורכב מ-המקור ב-25 בספטמבר 2017. {{cite news}}: (עזרה) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
דייוויד נואבה

דייוויד אוגוצ'וקוו נואבה (באנגלית: David Ugochukwu Nwaba; נולד ב-14 בינואר 1993) הוא כדורסלן אמריקאי, שמשחק בקבוצת מוטור סיטי קרוז מליגת הפיתוח של ה-NBA, בעמדות הקלע והסמול פורוורד. נואבה נולד בלוס אנג'לס שבקליפורניה להורים ניגרים, בני שבט האיגבו. אחותו, ברברה נואבה, היא אתלטית אשר ייצגה את ארצות הברית בקרב שבע באולימפיאדת ריו דה ז'ניירו (2016). בשנת 2012 החל ללמוד במכללת סנטה מוניקה, ושנה לאחר מכן עבר לאוניברסיטה הפוליטכנית של מדינת קליפורניה ("קאל פולי"), על מנת לשחק עם קבוצתה בליגת המכללות הבכירה. לאורך 3 עונותיו עם ה"מוסטנגס" רשם נואבה ממוצעים של 11.9 נקודות, 5.3 ריבאונדים ו-2.0 אסיסטים למשחק. לאחר שלא נבחר על ידי אף קבוצה בדראפט ה-NBA‏ 2016, הצטרף נואבה לקבוצת לוס אנג'לס די-פנדרס מליגת הפיתוח של ה-NBA. לאורך העונה הציג יכולת טובה, עם ממוצעים של 14.1 נקודות ו-6.9 ריבאונדים למשחק, ובסופה נבחר ל"חמישיית ההגנה של העונה". בפברואר 2017 חתם על חוזה ל-10 ימים בקבוצת האם של הדי-פנדרס, לוס אנג'לס לייקרס, ובמרץ חתם בקבוצה על חוזה עד לסיום העונה. ב-20 משחקיו עם הלייקרס ב-NBA, קלע נואבה 6.0 נקודות בממוצע למשחק. לקראת עונת 2017/2018 חתם על חוזה בשיקגו בולס. בעונתו היחידה עם הבולס פתח ב-21 משחקים, וקלע 7.9 נקודות בממוצע למשחק. בספטמבר 2018 הצטרף נואבה לקליבלנד קאבלירס, וב-51 משחקיו בקבוצה קלע 6.5 נקודות למשחק. ביולי 2019 עבר לשחק בברוקלין נטס. בדצמבר 2019, לאחר 20 משחקים בברוקלין, סבל מקרע בגיד אכילס ונאלץ להחמיץ את המשך העונה. לקראת עונת 2020/2021 חתם נואבה על חוזה ביוסטון רוקטס. בספטמבר 2022 הועבר בטרייד עם מרקיז כריס, טריי ברק וסטרלינג בראון לאוקלהומה סיטי ת'אנדר. מדיה וקבצים בנושא דייוויד נואבה בוויקישיתוף דייוויד נואבה, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של נואבה בליגת המכללות, באתר sports-reference.com הסטטיסטיקות של נואבה בליגת הפיתוח, באתר basketball-reference.com נואבה חותם על חוזה בלייקרס, באתר הקבוצה, 21 במרץ 2017 שיקגו מצרפת את נואבה, באתר הקבוצה, 14 ביולי 2017 נואבה חותם על חוזה בקליבלנד, באתר הקבוצה, 8 בספטמבר 2018 נואבה חותם על חוזה בברוקלין, באתר הקבוצה, 17 ביולי 2019 נואבה סובל מקרע בגיד האכילס, באתר ניו יורק דיילי ניוז, 19 בדצמבר 2019 נואבה חותם על חוזה ביוסטון, באתר הקבוצה, 23 ביוני 2020
סולימאן קונה

סולימאן קונה (בצרפתית: Souleymane Kone; נולד ב-1 במאי 1996) הוא כדורגלן מחוף השנהב המשחק בעמדת הבלם. קונה נולד בעיר גראן-בסאם שבחוף השנהב, ובפברואר 2012 הגיע לאירופה והצטרף למחלקת הנוער של צסק"א סופיה. ב-10 בפברואר 2015 חתם על חוזהו המקצועני הראשון והצטרף לאררט ירוואן מליגת העל הארמנית. הוא שוחרר מהמועדון ב-28 באוקטובר 2016. בינואר 2017 חתם לשלוש עונות ביורגודן מליגת העל השוודית. ב-10 בינואר 2018 הושאל לעונה אחת לדונאיסקה סטרדה מליגת העל הסלובקית. לאחר מכן השאלתו הוארכה עד ליוני 2019. ביולי 2019 חתם בווסטרלו מהליגה הבלגית השנייה. ב-26 בינואר 2021 חתם בוויסלה קרקוב מליגת העל הפולנית עד לתום העונה. סולימאן קונה, באתר Transfermarkt סולימאן קונה, באתר Soccerway סולימאן קונה, באתר WorldFootball.net סולימאן קונה, באתר FootballDatabase.eu Սուլեյման Կոնեն պայմանագիր կնքեց «Արարատի» հետ | NEWS.am Sport - Ամենը՝ սպորտի մասին, sport.news.am ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סולימאן קונה".